

**Referat fra SU-møte i barnehagen 09.10.25**

**Til stede**

Foreldrerepr.: Haakon Mehus, Mads A. Bodding, Karen G. Engås, Marie T. Tholo

Personalrepr.: Siv Espedal, Hilde Pedersen, Åse Trettenes, Annicken Bekkelund

Eiers repr.: Elen K. Ousland

Ikke til stede:

**1. Kort presentasjon**

Eier v/eierstyret har valgt å la seg representere av dagli’ gleder Elen, som kaller inn til og leder det første møte i nytt SU.

Alle foreldrerepresentanter er nye av året, men Marie satt i SU i 23-24.

**2. Info om SU’s oppgaver og ansvar**

Elen gjennomgikk utsendt oversikt Oppgaver for samarbeidsutvalget (SU) i Huskestua barnehage, basert på barnehagelov og Huskestuas vedtekter.

Vedr tilsynsbesøk; Hvem kan komme på tilsyn i bhg?

Stavanger kommune v/ barnehagesjef og helsesjef. Arbeidstilsynet. Mattilsynet. Tilsyn IKMat v/ekstern samarbeidspartner. El.tilsyn v/ekstern samarbeidspartner. Lyse. Brannvesenet. Lekeplasskontroll v/ekstern samarbeidspartner.

Tilsyn kan gjennomføres som dokumenttilsyn, der bhg sender inn de dokumentene som etterspørres, eller stedlig tilsyn med eller uten deltakelse av bhgs representanter. Som regel er det tilstrekkelig at dagli’ gleder og verneombud deltar. Av og til bes foreldrerepresentant om å delta.

Det legges opp til aktiviteter som i de foregående år; to dugnader (høst og vår), to familiearr. (vinter og juni), foreldremøte m/foredragsholder (vår).

Har hensikten med hovedrengjøring som dugnad vs kjøpe inn tjenesten vært oppe til diskusjon? Nei, ikke som sådan. Dugnader har også som mål å være en sosial møteplass for foreldre, samt å styrke eierskapsfølelse til bhg.

**3. Konstituering**

Leder: Marie Thu Tholo

Referent: Marie Thu Tholo

Ansvarlige for dugnader: Haakon Mehus og Mads A. Bodding

Ansvarlige for sos.arr.: Karen G. Engås og Marie Thu Tholo

Deltakere dugnadskvelder fra personalet: avtales internt

**4. Aktivitetsplan 25-26**

Høstdugnad: 03. og 05.11.

Elen sender over til Mads og Haakon div dokumenter.

Sos.arr.: komiteen avgjør om det blir før eller etter jul.

Foreldremøte m/foredragsholder: Bør begynne planleggingen tidlig. Tips til tema/foredragsholder meldes inn til Marie.

Et tips: Psykolog Ingrid K.Aspli. Hun er aktuell i tiden med tema Hjernevennlig barnehage og skole.

**5. Info fra Dagli’ gleder**

Kort oppdatering om

Personal; 15,8 årsverk i faste stillinger. 3 ansatte i vikariater. 1 fagarbeider konstituert i barnehagelærestilling. 1 nyansettelse, ped.leder fra nyttår. Vi har høyere bemanning enn minstenorm, både på bemanning og pedagoger.

Barn; Pt er 59 av 60 plasser fylt opp. En stor plass ledig. Barn i bhg telles i enheter, barn >3 år = 1 enhet. Barn <3 år = 2 enheter. Med 84 enheter er vi i tråd med pedagog- og bemanningsnorm. Areal setter også rammer for antall enheter, og Huskestua har mer enn nok m2. Godkjent areal etter utbygging må kommunen fastsette for oss.

Økonomi: Byggeprosjektet har tømt sparekontoen og gitt oss 4 MNOK i lån. Vi får refundert mva, men det rapporteres inn i etterkant av reell fakturering, så for å sikre likviditeten søkte vi om, og fikk, kassekreditt i banken. Økonomi ved normal drift vil vi se først på nyåret -26, da sluttoppgjør med Front bygg ikke er klart/betalt, og mvarefusjon for årets siste mnder kommer inn på konto ca.feb. 26.

Vi bytter regnskapsleverandør fom 01.11.25, til PBL regnskap.

**6. Evt.**

Finnes det løsninger for å bremse ytterdører så de ikke slår igjen i vinden?

Tidligere erfaring med dørpumpe er at barna klemte fingrene mer da, enn uten pumpe. Andre løsninger kan finnes. Elen undersøker. Nye ytterdører står høyt på lista over nødvendig vedlikehold.

**Neste møte: 26.11.25 kl.18.30**